บริหารกากอุตสาหกรรมแบบครบวรจร แก้ไขปัญหาการลักลอบทิ้งกากอุตสาหกรรมอันตราย
นายสหวัฒน์ โสภา รองอธิบดีกรมโรงงานอุตสาหกรรม เปิดเผยว่า ตั้งแต่ปี 2548 กรมโรงงานอุตสาหกรรม หรือ กรอ. มีระบบฐานข้อมูลติดตามการขนส่งกากอุตสาหกรรม เพื่อติดตามรถขนส่งกากอุตสาหกรรมอันตรายด้วยระบบอิเล็กทรอนิกส์แบบเรียลไทม์ แต่จากการตรวจสอบยังพบข้อบกพร่องการขนส่งจากโรงงานต้นทางไปถึงโรงงานที่รับกำจัดกากอุตสาหกรรม หรือบำบัดยังไม่เต็มประสิทธิภาพในการตรวจสอบ มีการลักลอบทิ้งกากอุตสาหกรรม ทั้งขยะพลาสติก ขยะอิเล็กทรอนิกส์ ในหลายพื้นที่ ส่งผลกระทบต่อสิ่งแวดล้อมและประชาชน กรอ.จึงได้พัฒนาระบบบริหารกากอุตสาหกรรมแบบครบวรจร หรือ E-Fully แทนระบบเดิมทั้งหมด เพี่อป้องกันการลักลอบทิ้งระหว่างขนส่ง ขณะนี้อยู่ระหว่างการทดสอบประสิทธิภาพการใช้งาน ด้วยการเพิ่มระบบ GPS บังคับใช้กับรถที่มีใบอนุญาตไว้ครอบครองซึ่งวัตถุอันตราย หรือ วอ.8 ก่อน ซึ่งมีอยู่ประมาณ 5,000 คัน สำหรับการทำงานของระบบจะมีการติดสัญญาณเป็น Code หลักของตัว GPS ที่ขึ้นทะเบียนไว้เพื่อเชื่อมสัญญาณทำให้สามารถติดตามการขนส่งได้และในอนาคตจะนำมาใช้กับการขนส่งกากอุตสาหกรรมทุกชนิด ตามที่ตั้งเป้าหมายไว้ทุกโรงงานอุตสาหกรรมประมาณ 67,000 แห่ง ซึ่งเชื่อว่าภายหลังจากศูนย์ติดตามระหว่างการขนส่งกากอุตสาหกรรมอันตรายสามารถดำเนินการได้เต็มรูปแบบภายในระยะเวลา 1 ปีจะสามารถรายงานตำแหน่งของรถส่งวันเวลาที่ส่งข้อมูล ข้อมูลปริมาณของเสียที่จะขนถ่าย และปริมาณที่ถูกกำจัดรวมถึงปริมาณของเสียที่เหลือ ซึ่งจะทำให้ กรอ. สามารถกำกับดูแลจัดการกากอุตสาหกรรมอันตรายในภาพรวมได้ดียิ่งขึ้น การขออนุญาตครอบครองวัตถุอันตราย